b'\n_START_ARTICLE_\nGeorgian humanitaarinen apu 2008\n_START_PARAGRAPH_\nGeorgian humanitaarinen apu 2008 alkoi, kun Etel\xc3\xa4-Ossetiasta k\xc3\xa4ydyt taistelut alkoivat laantua 13. elokuuta 2008 Georgian armeijan k\xc3\xa4yt\xc3\xa4nn\xc3\xb6ss\xc3\xa4 vet\xc3\xa4ydytty\xc3\xa4 Tskhinvalin ja Gorin alueilta kohti Tbilisi\xc3\xa4. Yhdysvaltain presidentti George W. Bush velvoitti Yhdysvaltain puolustusministeri\xc3\xb6n antamaan tukea._NEWLINE_Georgian pakolais- ja asuntoministeri\xc3\xb6n oli rekister\xc3\xb6inyt 23. elokuuta 2008 menness\xc3\xa4 22\xc2\xa0400 pakolaista. Tbilisiin oli perustettu 95 virallista j\xc3\xa4rjestelykeskusta.\n_START_SECTION_\nYhdysvallat\n_START_PARAGRAPH_\nYhdysvaltain avustusoperaation tarkoituksena on tuen osoittaminen Georgian hallitukselle sek\xc3\xa4 sotilaallisen vastavoiman tarjoaminen Ven\xc3\xa4j\xc3\xa4n joukoille._NEWLINE_Ensimm\xc3\xa4isen\xc3\xa4 avustustarvikkeita toimitti Yhdysvallat C-17 Globemaster III -sotilaskuljetuskoneilla tukeutuen Georgian lentokenttiin. 13.\xe2\x80\x9314. elokuuta 2008 US Air Force Air Mobility Commandin 13. ja 14. lentokuljetuslaivue olivat kuljettaneet ensiksi Georgian armeijan 2\xc2\xa0000 sotilasta Irakista Georgiaan ja sen j\xc3\xa4lkeen humanitaarista apua. Toiminnan koordinoi 618. ilmatankkausvalvontakeskus Scottin sotilaslentoasemalta._NEWLINE_Ensimm\xc3\xa4isen avun arvo oli noin miljoona Yhdysvaltain dollaria ja se sis\xc3\xa4lsi 16 kuormalavallista l\xc3\xa4\xc3\xa4kkeit\xc3\xa4, vaatteita, makuupusseja ja muita tarpeellisia tarvikkeita._NEWLINE_Yhdysvallat l\xc3\xa4hetti Mustallemerelle my\xc3\xb6s h\xc3\xa4vitt\xc3\xa4j\xc3\xa4 USS McFaulin, joka ei Yhdysvaltojen ilmoituksen mukaan kyennyt rantautumaan Batumin satamaan, vaan joutui purkamaan noin 55 tonnin apulastinsa yksitellen rantaan p\xc3\xa4\xc3\xa4seviin aluksiin. Ven\xc3\xa4j\xc3\xa4n federaation mukaan Yhdysvallat on toimittanut Mustallemerelle Naton alusten my\xc3\xb6t\xc3\xa4 sata Tomahawk-risteilyohjusta. USS McFaul voi kantaa 90 BGM-109 Tomahawk -risteilyohjusta. Yhdysvaltain laivasto ei kerro, onko ohjukset varustettu ydink\xc3\xa4rjill\xc3\xa4._NEWLINE_Amerikan Punainen Risti tuki 13. elokuuta 2008 kansainv\xc3\xa4lisen Punaisen Ristin kautta 100\xc2\xa0000 dollarilla ja noin 35 tn:n apu toimitetaan Ammanin kautta Tbilisiin. Ensimm\xc3\xa4iset tarvitteet sis\xc3\xa4lsiv\xc3\xa4t huopia, hygieniav\xc3\xa4lineit\xc3\xa4 ja vesikontteja. My\xc3\xb6hemmin toimitetaan riisi\xc3\xa4 ja muita elintarvikkeita.\n_START_SECTION_\nVen\xc3\xa4j\xc3\xa4\n_START_PARAGRAPH_\nVen\xc3\xa4j\xc3\xa4n Punainen Risti on tarjonnut apua Georgiaan Stavropolin miliisit luovuttivat verta Etel\xc3\xa4-Ossetian avuksi ja p\xc3\xa4iv\xc3\xa4n palkkansa.\n_START_SECTION_\nEuroopan unionin komissio\n_START_PARAGRAPH_\nEuroopan unionin komission humanitaarisen avun komissaari Louis Michel ilmoitti, ett\xc3\xa4 Euroopan unionin komissio on osoittanut 1\xc2\xa0000\xc2\xa0000 euron avun Georgiaa varten. Kaiken kaikkiaan vuodesta 1993 Georgiaan on osoitettu 104\xc2\xa0000\xc2\xa0000 euroa humanitaarista apua.\n_START_SECTION_\nSuomi\n_START_PARAGRAPH_\nSuomen Kirkon Ulkomaanapu lahjoitti 50\xc2\xa0000 euroa.\n_START_SECTION_\nViro\n_START_PARAGRAPH_\nViro antoi t\xc3\xa4ydent\xc3\xa4v\xc3\xa4\xc3\xa4 humanitaarista apua Georgialle 12. elokuuta 2008 5,5 tonnia sis\xc3\xa4lt\xc3\xa4en siteit\xc3\xa4, antibiootteja, infuusionesteit\xc3\xa4, kevyts\xc3\xa4nkyj\xc3\xa4, huopia, l\xc3\xa4mp\xc3\xb6huopia ja muita pelastusty\xc3\xb6ss\xc3\xa4 tarvittavien tarvikkeit\xc3\xa4.'